**Изборном већу Филозофског факултета**

Поштоване колегинице и колеге,

На веб сајту Филозофског факултета објављено је саопштење „Управе Филозофског факултета“ тела које није препознато у Статуту ФФ, у коме је изнесен низ неистина о нерегуларностима које трпим поводом свог избора у одговарајуће наставно звање.

Зато вам прослеђујем представку коју сам упутио декану Филозофског факултета, проф. др Данијелу Синанију, поводом низа огрешења „Управе“ о моја радна права.

У њој није било простора да се наводе „детаљи“: нетачно представљање резултата гласања на Одељењу за историју у саопштењу „Управе“, као ни чињеница да у дневном реду Кадровске комисије њен председник није доставио само моје име и само мој досије са табелом, биографијом и библиографијом.

Знам да су резултати гласања на Кадровској комисији, која је одбила овакав „предлог“ њеног председника и Катедре за општу историју новог века, последица искључиве усмерености чланица и чланова Комисије на академске норме и стручне резултате кандидата. Желео бих да им, ипак, овим путем, свима од срца захвалим.

Срдачан поздрав,

Проф. др Милош Ковић