Poštovane koleginice i kolege,

Imajući u vidu obrazloženi predlog kolege Nebojše Grubora (videti teme za diskusiju - <https://www.f.bg.ac.rs/files/vece/materijal/Diskusija.zip>) smatram da je potrebno da se sa dnevnog reda I redovne elektronske sednice Nastavno-naučnog veća Filozofskog fakulteta skine tačka dnevnog reda XX „Davanje saglasnosti na izbore“, podtačka 2. koja glasi „Daje se saglasnost na Odluku Odeljenja za filozofiju da upravnik Instituta za filozofiju za mandatni period od 1.10.2021. do 30.9.2024. bude prof. dr Živan Lazović“. Veće Odeljenja za filozofiju takvu odluku nije donelo niti se o tome odlučivalo.

Kao što kolega Grubor ispravno ističe, na sednici Naučnog veća Instituta za filozofiju od 21.10.2021. izabran je upravnik Instituta za filozofiju. Međutim, Veće Odeljenja za filozofiju nije donelo bilo kakvu odluku da izabere upravnika instituta niti je dalo saglasnost na odluku Naučnog veća Instituta za filozofiju koji је organizaciona jedinica u sastavu Odeljenja za filozofiju.

Kolega Grubor ispravno navodi da prema članu 228. stav 4. alineja 19. Statuta Filozofskog fakulteta Veće Odeljenja za filozofiju „daje saglasnost na odluke organa organizacionih jedinica u sastavu odeljenja“. Prema stavu 5. istog člana „Pri raspravljanju, odnosno odlučivanju о pitanjima iz stava 4. alineja 2, 18, 19. i 23. ovog člana u radu Veća odeljenja učestvuju i istraživači“. Dakle, neophodno је da se na sednici Veća Odeljenja za filozofiju u kojoj će učestvovati istraživači(ce) Instituta za filozofiju da saglasnost na odluke Naučnog veća Instituta za filozofiju.

Kao istraživač na Institutu za filozofiju i poverenik Sindikata nauke na Filozofskom fakultetu ovakav propust smatram nedopustivim i očekujem od nadležnih pravovremenu reakciju. Prava istraživač(ic)a se moraju poštovati.

Srdačan pozdrav,

Filip Čukljević

naučni saradnik

Institut za filozofiju

Filozofski fakultet

Univerzitet u Beogradu