У Београду, 03.11.2021. године

**Одговор на допис проф. др Милоша Ковића од дана 03.11.2021. године**

Имајући у виду да је Одељење за историју поступило у складу са чланом 128 Статута, декан нема овлашћење да самостално припреми предлог за покретање поступка за избор наставника у одговарајуће звање за ужу научну област и за именовање комисије за припрему реферата. Ово овлашћење декан има само у случају уколико ни одељење ни катедра не доставе образложену иницијативу декану (члан 128 став 2). У конкретном случају, катедра и Одељење за историју су исказали потребу за заснивање радног односа и избор у звање ванредног професора и предложили Комисију за писање реферата у складу са чланом 127 Статута Филозофског факултета у Београду.

Факултет поступа у складу са Законом о високом образовању који у члану 75 став 12 прописује да је високошколска установа дужна да конкурс распише најкасније шест месеци пре истека времена на које је наставник биран и да га оконча у року од 9 месеци од дана расписивања конкурса. Надаље, претходно цитирани закон у члану 88 став 1 прописује да високошколска установа утврђује политику запошљавања, полазећи од потребе да се наставни процес организује на квалитетан, рационалан и ефикасан начин.

**ДЕКАН ФАКУЛТЕТА**

**Проф. др Данијел Синани**